
SKOLA

	


A P S T I P R I N U 

________________________skolas

direktors ………………… ________ 

20___. gada _______________
IEKŠĒJIE NOTEIKUMI

______________

20__.gada __________________






Nr. __

______________________ skolas 

dokumentu un arhīva pārvaldības kārtība 

izdoti saskaņā ar
Arhīvu likuma 4.pantu, 

Elektronisko dokumentu likuma 6.panta ceturto daļu

Ministru kabineta 06.11.2012. noteikumu Nr.748 

“Dokumentu un arhīvu pārvaldības noteikumi” 
13.1. apakšpunktu
I. Vispārīgie jautājumi

1. Šie noteikumi nosaka vienotu dokumentu aprites un glabāšanas kārtību __________________________ skolā (turpmāk – skola).
2. Šie noteikumi ir skolas iekšējs normatīvs akts, kas saistošs visiem skolas darbiniekiem.

3. Fizisko vai juridisko personu iesniegto dokumentu, kurā ietverts skolas kompetencē esošs lūgums, sūdzība, priekšlikums vai jautājums (turpmāk - iesniegums), kā arī mutvārdos izteikta iesnieguma, izskatīšanas un atbildes sniegšanas kārtība noteikta Iesniegumu likumā.

4. Informācijas pieejamību nosaka Informācijas atklātības likums un Fizisko personu datu aizsardzības likums.
5. Dokumentus sagatavo un noformē atbilstoši Valsts valodas likuma un Ministru kabineta 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” prasībām.
6. Elektronisko dokumentu izstrādāšanu, noformēšanu, glabāšanu un apriti reglamentē Ministru kabineta 2005.gada 28.jūnija noteikumi Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”.
7. Pasta sūtījumus noformē, ņemot vērā Ministru kabineta 2010.gada 27.aprīļa noteikumus Nr.392 „Noteikumi par kārtību, kādā adresāta un sūtītāja adrese norādāma uz pasta sūtījuma”.

II. Korespondences saņemšana un apstrāde

8. Skolā dokumenti tiek saņemti ar:
8.1. pasta sūtījumiem;
8.2. personīgi nodotiem sūtījumiem;
8.3. kurjerpasta sūtījumiem;
8.4. faksa sūtījumiem;
8.5. e-pasta sūtījumiem;
8.6. elektronisko datu nesējiem u.c.
9. Skolā saņemtie dokumentu sūtījumi (turpmāk – korespondence) tiek nodoti skolas kancelejai (turpmāk  –  kanceleja).
10. Kancelejas pārzinis (turpmāk – lietvedis):
10.1. pēc korespondences saņemšanas salīdzina dokumentu atbilstību adresātam, atver aploksnes, kurās saņemti dokumenti, izņemot tās, uz kurām redzama norāde „Personiski”, „Konkursam”, „Dienesta vajadzībām”, ”Ierobežota pieejamība”. Adresātam kļūdaini piegādātos dokumentus nosūta atpakaļ iesniedzējam vai pastam, vai konkrētajam adresātam;
10.2. anonīmos   iesniegumus   reģistrē,   nodod  izvērtēšanai Skolas direktoram;
10.3. aploksni, kurā saņemta korespondence, pievieno dokumentam tādā gadījumā, ja  tikai  pēc  aploksnes var noteikt  iesniedzēja adresi un dokumenta nosūtīšanas  datumu.
III. Saņemto dokumentu reģistrācijas kārtība
11. Katra papīra formāta dokumenta pirmajā lapā, apakšējā labajā stūrī, bet, ja teksta izvietojums to neļauj, tad citā brīvā vietā pirmajā lapā, uzliek spiedogu par dokumenta saņemšanu skolā, kurā ieraksta dokumenta saņemšanas datumu, reģistrācijas numuru kalendārā gada ietvaros un nomenklatūras numuru. Pēc iesniedzēja lūguma uz iesniedzēja rīcībā paliekošā dokumenta izdara atzīmi par dokumenta saņemšanu.
12. Skolā saņemtos dokumentus lietvedis reģistrē saņemto dokumentu reģistrā, norādot šādas ziņas:

12.1. dokumenta reģistrācijas numuru, kas sastāv no dokumenta kārtas numura reģistrā un tās nomenklatūras lietas indeksa, kurā dokuments glabāsies; dokumenta kārtas numuru reģistrā un nomenklatūras lietas indeksu atdala slīpsvītra;
12.2. dokumenta saņemšanas datumu, kas norādīts uz dokumenta spiedoga nospieduma par dokumenta saņemšanu skolā;
12.3. dokumenta nosūtīšanas datumu un numuru;
12.4. dokumenta autoru;
12.5. dokumenta teksta satura atklāstu (nosaukumu);

12.6. dokumenta veidu (iesniegums, atzinums u.c.), ja nepieciešams.
13. Skolas kanceleja nereģistrē šādus sūtījumus un dokumentus:

13.1. iespieddarbus (laikrakstus, grāmatas, žurnālus, biļetenus u.c.);
13.2. apsveikuma vēstules;
13.3. ielūgumus uz sanāksmēm, semināriem, konferencēm, kuriem nav reģistrācijas datuma un numura;
13.4. mācību plānus, programmas;
13.5. personiskas vēstules.
IV. Dokumentu aprite pēc reģistrācijas

14. Reģistrēto korespondenci nodod skolas direktoram izvērtēšanai un rezolūcijas sagatavošanai.
15. Saņemot un izskatot dokumentus, skolas direktors uz dokumenta raksta rezolūciju, kurā norāda:
15.1. dokumenta izpildītāju (līdzizpildītāju);
15.2. uzdevumu, kas veicams dokumenta izpildītājam;
15.3. uzdevuma izpildes termiņu (ja nepieciešams);
15.4. izpildes organizēšanas steidzamību un/vai kontroli (ja nepieciešams).
16. Rezolūcijā veikt izmaiņas ir tiesības tikai rezolūcijas autoram. 
V. Uzdevumu izpildes un kontroles kārtība
17. Uzdevumu izpildi kontrolē lietvedis.
18. Uzdevumu izpildes termiņu saskaņā ar normatīvajos aktos noteikto kārtību vai rezolūciju fiksē lietvedis.
19. Lietvedis, kā arī skolas direktors dokumenta izpildei var noteikt īpašu steidzamību, norādot uz dokumenta, ka dokuments izpildāms „STEIDZAMI”, kā arī nosakot izpildes laiku.
20. Par rezolūcijā norādītā uzdevuma izpildi ir atbildīgs rezolūcijā minētais izpildītājs. Ja rezolūcijā ir norādīts viens uzdevums, bet izpildītāji ir vairāki, izpildi veic visi izpildītāji atbilstoši savai kompetencei. Par dokumenta saskaņošanu un savlaicīgu izpildi atbildīgs ir tas 
izpildītājs, kurš rezolūcijā ir minēts pirmais (turpmāk – galvenais izpildītājs).
21. Dokumenta līdzizpildītājiem pēc galvenā izpildītāja pieprasījuma vismaz divas darba dienas pirms izpildes termiņa beigām jāsniedz visi vajadzīgie materiāli, priekšlikumi, atzinumi.
22. Ja uz dokumentu nav iespējams sniegt rakstveida atbildi rezolūcijā noteiktajā termiņā, galvenais izpildītājs divas darba dienas pirms izpildes termiņa beigām par to informē rezolūcijas autoru, lūdzot pagarināt uzdevuma izpildes termiņu, un sagatavo vēstuli dokumenta iesniedzējam par atbildes sniegšanas termiņu.
23. Ja izpildītājs (galvenais izpildītājs) konstatē, ka rezolūcijā norādītie uzdevumi nav viņa kompetencē, viņš nekavējoties iesniedz rezolūcijas autoram lūgumu noteikt citu izpildītāju vai papildināt rezolūciju ar citu līdzizpildītāju.
24. Dokumenta izpildes faktu (iereģistrēts un nosūtīts dokuments) fiksē nosūtīto dokumentu reģistrā.
25. Lietveža pienākums ir savlaicīgi sniegt skolas direktoram informāciju par termiņā neizpildītiem dokumentiem.
VI. Dokumentu projektu izstrāde, vizēšana un parakstīšana
26. Skolas dokumentu projektus sagatavo uz veidlapas, kas pievienota šo noteikumu 1.pielikumā.
27. Dokumenta izstrādātājs ir atbildīgs par dokumenta formas un satura atbilstību spēkā esošajiem normatīvajiem aktiem un dokumentā sniegtās informācijas atbilstību oficiālajiem informācijas avotiem.
28. Dokumenta izstrādātājs nodrošina, lai sagatavotais dokuments būtu ar visiem nepieciešamajiem pielikumiem un visiem nosūtāmajiem eksemplāriem.
29. Dokumenta izstrādātājs uz sagatavotā dokumenta norāda adresāta pilnu adresi.
30. Dokumenta oriģināla atvasinājumu – norakstu vai kopiju – sagatavo dokumenta izstrādātājs.
31. Dokumenta oriģināla atvasinājumu un cauršūta dokumenta oriģināla pareizību ar savu parakstu apliecina skolas lietvedis vai skolas direktors.
32. Galvenais izpildītājs galīgi noformēto dokumenta projektu (ar pielikumiem, ja tādi ir) nodod parakstīšanai nepieciešamajos eksemplāros. Katrs eksemplārs sastāv no pamatdokumenta projekta un pielikumiem. Pielikumus pievieno aiz pamatdokumenta projekta secībā, kādā pielikuma dokumenti norādīti pamatdokumenta projektā.
VII. Apaļo zīmogu lietošana
33. Skolā tiek lietoti divi apaļie zīmogi:

33.1. apaļais zīmogs ar mazo papildināto valsts ģerboni un uzrakstu “LATVIJAS REPUBLIKA ____________________SKOLA” (turpmāk tekstā – zīmogs ar papildināto Valsts ģerboni);

33.2.  apaļais zīmogs ar __________ novada ģerboni, kurā attēlota heraldiskā _________________, un uzrakstu “______________ NOVADA DOME ______________________SKOLA” (turpmāk tekstā – zīmogs ar ____________ novada ģerboni).

34. Ar zīmogu ar papildināto Valsts ģerboni tiek apzīmogotas skolas izglītojamajiem izsniedzamās apliecības par pamatizglītību un to pielikumi – sekmju izraksti, izglītojamajiem izsniedzamie atestāti par vispārējo vidējo izglītību un to pielikumi – sekmju izraksti, kā arī šo dokumentu dublikāti.

35. Ar zīmogu ar ______________ novada ģerboni tiek apzīmogoti skolas direktora rīkojumi, skolas finanšu un grāmatvedības dokumenti, skolas izsniegtās izziņas, dokumentu atvasinājumi un citi dokumenti spēkā esošajos normatīvajos aktos noteiktajā kārtībā.   
VIII. Parakstīto dokumentu reģistrēšana un nosūtīšana
36. Parakstītos un nosūtīšanai sagatavotos dokumentus lietvedis reģistrē nosūtīto dokumentu reģistrā, norādot:  

36.1. dokumenta numuru reģistrā;
36.2. dokumenta nosūtīšanas datumu;

36.3. dokumenta numuru, kas sastāv no nomenklatūras lietas indeksa, kurā dokuments glabāsies, un dokumenta kārtas numura reģistrā; nomenklatūras lietas indeksu un dokumenta kārtas numuru atdala slīpsvītra;
36.4. adresāta nosaukumu;
36.5. īsu dokumenta satura atklāstu (nosaukumu);
36.6. dokumenta veidu, ja nepieciešams.
37. Lietvedis pirms dokumenta nosūtīšanas pārbauda dokumenta noformējuma atbilstību 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” un pamatdokumentā minēto pielikumu esamību. Lietvedis ir tiesīgs nepieņemt neatbilstoši noformētus dokumentus un atdot tos atpakaļ sagatavotājam, norādot uz nepilnībām.
38. Dokumenti  tiek  nosūtīti  ar pasta  sūtījumu vai elektroniskā formā ar parakstītu drošu elektronisko parakstu. Pēc saņēmēja lūguma dokumentu var nosūtīt pa e-pastu vai nodot personīgi.
39. Dokumentu nosūta ierakstītā vēstulē, ja pie tā pievienota rakstiska (vai mutiski izteikta) norāde, ka tas jānosūta ierakstītā veidā, kā arī tādos gadījumos, ja tas paredzēts ārējos normatīvajos aktos.
IX. Elektroniskā veidā saņemto un nosūtāmo 

dokumentu aprite

40. Skolai adresētos elektroniskā pasta sūtījumus saņem uz skolas oficiālo elektroniskā pasta adresi ____________@_______________.lv .
41. Elektroniski saņemtos fizisko un juridisko personu dokumentus (turpmāk – elektroniskie dokumenti) lietvedis reģistrē saņemto dokumentu reģistrā un nodod turpmākai rezolūcijas sagatavošanai šo noteikumu IV. nodaļā noteiktajā kārtībā.
42. Ja elektroniskie dokumenti saņemti uz skolas darbinieku elektroniskā pasta adresēm, tos pārsūta uz oficiālo e-pasta adresi reģistrēšanai un turpmākai nodošanai rezolūcijas sagatavošanai.
43. Par nosūtāmā elektroniskā dokumenta atbilstību normatīvajos aktos noteiktajām prasībām atbild dokumenta sagatavotājs.
X. Grāmatvedības dokumentu aprites kārtība

44. Skolas grāmatvedības dokumentu aprites kārtību nosaka ____________ novada Domes apstiprināts nolikums par grāmatvedības organizāciju un kārtošanu ______________ novada pašvaldības iestādēs.
XI. Skolas lietu nomenklatūra un lietu veidošanas vispārīgie principi

45. Dokumentus skolā uzkrāj, saglabā un izmanto saskaņā ar Arhīvu likuma, tam pakārtoto Ministru kabineta noteikumu un Latvijas Nacionālā arhīva noteiktajām prasībām, kā arī šiem noteikumiem.

46. Lai nodrošinātu informatīvi vērtīgo dokumentu saglabāšanu, skola izstrādā  lietu nomenklatūru atbilstoši 06.11.2012. Ministru kabineta noteikumu Nr.748 “Dokumentu un arhīvu pārvaldības noteikumi” prasībām.
47. Lietu nomenklatūru sastāda uz skolas veidlapas, to paraksta skolas direktors.
48. Līdz katra gada 15.decembrim lietvedis izstrādā lietu nomenklatūra nākošajam gadam. Lietvedis skolas lietu nomenklatūras projektu saskaņo ar skolas dokumentu un arhīva pārvaldības ekspertu komisiju un iesniedz skolas direktoram parakstīšanai. Lietu nomenklatūru saskaņo ar Latvijas Nacionālo arhīvu ne retāk kā reizi 5 gados.
49. Ja gada laikā rodas iepriekš neparedzētas jaunas lietas, tās papildus iekļauj lietu nomenklatūrā.
50. Lietas saskaņā ar Lietu nomenklatūru kārto skolas darbinieki, kuri saskaņā ar tiešajiem darba pienākumiem, ir atbildīgi par attiecīgajām lietām.
51. Lietu veidošanā ievēro šādas prasības:

51.1. dokumenti pēc satura atbilst lietas virsrakstam;
51.2. lietā ievieto tikai izpildītus un pilnībā noformētus dokumentus;
51.3. pastāvīgi glabājamos, ilgtermiņa glabājamos un īslaicīgi glabājamos dokumentus grupē atsevišķās lietās;
51.4. dokumentus lietās ievieto hronoloģiskā secībā pēc to parakstīšanas, pieņemšanas apstiprināšanas vai saņemšanas laika;
51.5. lietās ievieto tikai viena gada dokumentus, izņemot lietas, kas turpinās vairākus gadus (pārejošās);
51.6. visi dokumenti lietā ir vienā eksemplārā;
51.7. ja dokumentu apjoms vienā lietā ir neliels, tad vienas sadaļas/tēmas dokumentus var ievietot vienā mapē, norobežojot ar atdalītājiem.
52. Saraksti kārto hronoloģiskā secībā – saņemtais dokuments, atbilde.
53. Lietas vāku noformē šādā kārtībā:

53.1. lietai piešķirtais lietas nomenklatūras indekss/indeksi;

53.2. lietas nosaukums/nosaukumi;

53.3. lietvedības gada skaitlis/skaitļi;

53.4. lietas glabāšanas termiņš/termini;

53.5. ja lietai ir vairāki sējumi, tās pašas lietas nākamos sējumus apzīmē ar romiešu cipariem (II,III u.t.t.). Ja nepieciešams, uz lietas sējuma vāka norāda arī laika periodu. Vienā lietā ir pieļaujams glabāt vairāku lietu un vairāku gadu dokumentus, kurus atdala ar šķirkļiem.
54.  Ja darbinieks neatrodas darba vietā, visas lietas, kurās atrodas ierobežotas pieejamības informācijas dokumenti, novieto seifos vai aizslēdzamos skapjos.
XII. Dokumentu glabāšanas kārtība līdz to arhivēšanai
55. Skolā dokumenti līdz to arhivēšanai tiek sistematizēti, uzkrāti un glabāti atbilstīgi skolas lietu nomenklatūrai.
56. Dokumentu un elektronisko reģistru glabāšanas vietu un par dokumentu un elektronisko reģistru glabāšanu atbildīgo skolas amatpersonu un darbinieku saraksts pievienots šo noteikumu 2.pielikumā.
XIII. Skolas arhīvs
57. Skolas arhīvam ir sekojoši uzdevumi:

57.1. uzkrāt, uzskaitīt, saglabāt un izmantot pastāvīgi un ilgstoši glabājamos dokumentus, to skaitā personālsastāva dokumentus;

57.2. savlaicīgi sagatavot un noteiktā termiņā nodot valsts glabāšanā Latvijas Nacionālajā arhīvā pastāvīgi glabājamos dokumentus.

58. Skola arhīva darbā ievēro Arhīva likumu un citus šīs jomas normatīvos aktus, lietvedības noteikumus, Latvijas Nacionālā arhīva fonda valsts uzraudzības iestāžu prasības un norādījumus.
59. Par Skolas arhīva pārvaldību ir atbildīgs lietvedis.
60. Skolas arhīvā glabājas:

60.1. Skolas lietvedībā pabeigtie dokumenti:

60.1.1. pastāvīgi glabājamie dokumenti;

60.1.2. ilgstoši (ilgāk par 10 gadiem) glabājamie dokumenti;

60.1.3. personālsastāva dokumenti;

60.2. iestādes darba pēctecības nodrošināšanas dokumenti;

60.3. fondu lietas (pastāvīgi glabājamo, ilgstoši glabājamo un personālsastāva lietu apraksti, vēsturiskās izziņas, arhīva pases, akti par lietu nodošanu valsts glabāšanā Latvijas Nacionālajā arhīvā, akti par dokumentu atlasi iznīcināšanai u.c.).
XIV. Noslēguma jautājums

61. Šie noteikumi stājas spēkā 20__.gada ________________.

__________________________skolas 

kancelejas pārzine



____________________
Pielikums Nr.1

20__.gada ______________ iekšējiem noteikumiem Nr.____ 
„_________ skolas dokumentu un arhīva pārvaldības kārtība”

